cy arz id ca cy en en en en cy cy cy nl ca cy cy cy cy cy cy cy cy cy en cy af cy cy cy cy en cy cy cy cy cy cy cy cy cy cy en en en ast ca cy en en en en et en cy en cy cy de
Neuadd Ogwen | Telerau Gwefan
Neuadd Ogwen yw enw masnachol Tabernacl Cyf. Mae Tabernacl Cyf. yn Rheolydd Data Cofrestredig fel y diffinnir gan Ddeddf Diogelu Data 1998. Bydd unrhyw fanylion personol a gesglir trwy’r wefan hon a roddir gennych chi yn cael ei phrosesu yn unol â’r Ddeddf, a dim ond yn cael ei ddefnyddio ar gyfer diben neu’r dibenion a nodir ar y dudalen berthnasol.
Eiddo Tabernacl Cyf. yw’r wybodaeth a gesglir ar y Wefan hon. Ni fyddwn yn gwerthu, rhannu na rhentu’r wybodaeth hon i eraill trwy ddulliau sy’n wahanol i’r hyn a nodir yn y Polisi hwn.
Rydym yn casglu amryw o fanylion personol pan fyddwch yn llenwi ein ffurflenni cofrestru ac archebu (megis enw, cyfeiriad, rhif ffôn, cyfeiriad e-bost ayyb). Efallai y gofynnir i chi am fwy o wybodaeth os byddwn yn cynnal arolygon, cystadlaethau, rafflau a gweithgareddau hyrwyddo eraill. Os felly, bydd y Polisi Preifatrwydd hwn yn berthnasol i’r wybodaeth bersonol a rowch, ond edrychwch, da chi, am unrhyw delerau penodol a fo’n berthnasol bob tro y cymerwch ran yn y gweithgareddau hyn.
Lle prynir nwyddau trwy ein gwefan, byddwn hefyd yn storio manylion y cynnyrch a brynwyd, ynghyd â manylion cerdyn credyd neu ddebyd, ond yn unol yn unig â’r dulliau sydd wedi’u nodi yn yr adran isod ar Ddiogelwch.
Byddwn yn defnyddio eich gwybodaeth yn bennaf i roi’r gwasanaethau a’r cynhyrchion y gofynnwch amdanynt, ynghyd â gwasanaeth i gwsmeriaid yng nghyswllt hynny. Rydym hefyd yn dadansoddi’r wybodaeth hon er mwyn gwella ein dealltwriaeth ohonoch chi a’n cwsmeriaid yn gyffredinol. Rydym yn gwneud hyn fel y gallwn gymryd gwell penderfyniadau ynglŷn â’n gwasanaethau, ein hysbysebion, ein cynhyrchion a’n cynnwys, a hynny ar sail darlun mwy cytbwys o’r modd y mae cwsmeriaid yn defnyddio ein gwasanaethau, ac i roi profiad mwy personol i chi. Yn ôl eich dewisiadau o ran marchnata, efallai y byddwn yn defnyddio’r wybodaeth hon i’n helpu i benderfynu ynglŷn â pha gynigion, gwybodaeth, gostyngiadau a hyrwyddiadau a fyddai orau gennych.
Pan fyddwch yn cofrestru gyntaf gyda’r wefan, gellwch benderfynu p’un a gawn ni, ynghyd â thrydydd partïon dethol, ddefnyddio eich gwybodaeth gyswllt neu beidio. Yn ôl yr hyn a ddewiswch, efallai y bydd Neuadd Ogwen, ein cwmnïau cyswllt a/neu drydydd partïon dethol yn cysylltu â chi trwy e-bost neu’r post, ar y ffôn neu drwy SMS, gan roi gwybodaeth ichi am gynigion ynglŷn â’u nwyddau a’u gwasanaethau, megis gostyngiadau, cynigion unigryw neu wybodaeth am ddigwyddiadau arbennig. Ym mhob e-bost marchnata a anfonwn atoch, cewch gyfle i ddad-danysgrifio.
Ffeiliau testun bach yw briwsion, a osodir ar eich cyfrifiadur gan wefannau y byddwch yn ymweld â hwy. Cânt eu defnyddio’n helaeth er mwyn gwneud i wefannau weithio, neu weithio’n fwy effeithlon, yn ogystal â rhoi gwybodaeth i berchnogion y safle. Wrth ddefnyddio ein gwefan/ gwefannau, rydych yn cytuno y cawn osod briwsion ar eich dyfais. Ar hyn o bryd, mae ein briwsion yn cynnwys eich dewisiadau o ran iaith, a gwybodaeth am y tudalennau o fewn ein gwefan yr ydych yn ymweld â hwy. Fodd bynnag, caiff yr holl ddata ar ddefnydd eu cyd-grynhoi, ac nid ydynt yn dangos gweithgareddau unrhyw unigolyn na chyfrifiadur penodol. Nid ydym yn defnyddio briwsion ond er mwyn darparu’r gwasanaeth ar-lein gorau i chi. Mae ein dada dadansoddol yn cynnwys gwybodaeth am eich cyfrifiadur, yn cynnwys eich cyfeiriad PRh, y math o borwr sydd gennych, enw eich parth, amseroedd cyrchu a chyfeiriadau gwefannau y cyfeiriwch atynt. Mae Neuadd Ogwen yn defnyddio’r wybodaeth hon er mwyn cynnal y gwasanaeth, i gynnal ansawdd y gwasanaeth, ac i ddarparu ystadegau cyffredinol ynglŷn â defnydd gwefannau Neuadd Ogwen.
Rydym yn defnyddio eich gwybodaeth bersonol i ddarparu’r gwasanaethau a nodir ar ein Gwefan, a hefyd at ddibenion gweinyddol/ ystadegol. Heblaw i asiantau sy’n gweithredu ar ein rhan, ni throsglwyddir y wybodaeth a rowch trwy’r Wefan i drydydd partïon heb eich caniatâd chi i wneud hynny.
Efallai y bydd yn ofynnol inni rannu eich gwybodaeth yn ôl yr angen, er mwyn cydymffurfio â gorchymyn llys, neu i gydweithredu â swyddogion o’r Llywodraeth neu o asiantaethau eraill sy’n gorfodi’r gyfraith.
Efallai y bydd y Wefan hon yn cynnwys cysylltiadau â gwefannau eraill a all fod o ddiddordeb ichi. Sylwch nad yw’r Neuadd Ogwen hwn yn cyfeirio ond at wefannau o fewn neuaddogwen.com ac na fwriedir iddo ymwneud â gwefannau cwmnïau eraill y byddom yn darparu cysylltiadau â hwy. Nid yw Tabernacl Cyf. yn gyfrifol am arferion y gwefannau eraill hynny o ran preifatrwydd. Dylech sicrhau eich bod yn gwirio polisïau’r gwefannau eraill hynny ar breifatrwydd os penderfynwch eu defnyddio.
Mae Tabernacl Cyf. yn diogelu eich gwybodaeth bersonol rhag i bartïon di-awdurdod ei chyrchu, ei defnyddio neu ei datgelu. Os rhowch unrhyw wybodaeth bersonol ar weinyddion cyfrifiadurol a allai arwain at eich adnabod, cedwir hi mewn amgylchedd diogel a than reolaeth, rhag i bartïon di-awdurdod ei chyrchu, ei defnyddio neu ei datgelu. Lle caiff gwybodaeth bersonol ei throsglwyddo, gwarchodir hi trwy ddefnyddio dull o amgryptio, megis protocol Haen y Soced Diogel (HSD). Lle cedwir gwybodaeth am gardiau credyd neu ddebyd, gwneir hynny yn unol â safonau’r Diwydiant Cardiau Talu ar ddiogelwch data (“PCI DSS”) er mwyn gwarchod Data Deiliaid Cardiau a Data Dilysu Sensitif.
Cywiro/ Diweddaru Gwybodaeth Bersonol
Os bydd unrhyw ran o’ch gwybodaeth bersonol yn newid, neu os byddwch am roi’r gorau i dderbyn gwasanaethau neu wybodaeth o Neuadd Ogwen, byddwn yn cywiro, diweddaru neu ddileu eich gwybodaeth bersonol. Gellwch wneud hyn trwy gysylltu â rheolwyr Neuadd Ogwen, neu drwy anfon e-bost i neuaddogwen.com.
Ceisiadau Mynediad gan Wrthrych y Data
I ofyn am weld gwybodaeth sydd gan Neuadd Ogwen neu Tabernacl Cyf. amdanoch, cysylltwch â’r rheolwyr.
Hysbysu am Newidiadau i’n Polisi Preifatrwydd
Efallai y diwygir y polisi hwn o bryd i’w gilydd. Os gwnawn unrhyw newidiadau o bwys, byddwn yn eich hysbysu trwy osod rhybudd amlwg ar y wefan. Gofalwch eich bod yn darllen y Polisi sydd mewn grym ar adeg eich gweithrediad.
Os oes gennych unrhyw gwestiynau ynglŷn â’r wybodaeth yr ydym yn ei chadw amdanoch, neu am y polisi hwn ar breifatrwydd, neu unrhyw gwestiynau yn ymwneud â’n defnydd ni ar eich gwybodaeth, cysylltwch â:
01248 605388  |  post@neuaddogwen.com
© 2019 Neuadd Ogwen
Neuadd Ogwen, Ffordd Bangor, Bethesda, Gwynedd LL57 3AN